**賣柑者言 劉基**

杭有賣果者，善藏柑，涉寒暑不潰；出之燁然，

玉質而金色。置於市，賈十倍，人爭鬻之。予貿得其一，

(玉：如玉石一般，名詞作狀語) (詞類活用)

(賈：通「價」，價格、價錢) (通假)

剖之如有煙撲口鼻，視其中，則乾若敗絮。

予怪而問之曰：「若所市於人者，將以實籩豆，

(怪：因……感到奇怪，形容詞作動詞) (詞類活用)

(若：你) (一詞多義)

(市：賣) (一詞多義)

(實：裝滿，形容詞作動詞) (詞類活用)

奉祭祀、供賓客乎？將衒外以惑愚瞽乎？甚矣哉，為欺也！」

(疑問句) (衒：通「炫」，炫耀) (通假)

(疑問句) (為欺也甚矣哉！) (倒裝句)

賣者笑曰：「吾業 是有年矣。吾賴是以食吾軀。吾售之，

(業：以……為業，名詞作動詞) (詞類活用)

(是：此) (一詞多義)

(食：通「飼」，養活) (通假)

人取之，未嘗有言，而獨不足於子乎？ 世之為欺者，

(疑問句)

不寡矣，而獨我也乎？ 吾子未之思也。今夫佩虎符、

(疑問句) (吾子未思之也) (倒裝句)

坐皋比者，洸洸乎干城之具也，果能授孫吳之略耶？

(判斷句) (疑問句)

峨大冠、拖長紳者，昂昂乎廟堂之器也，果能建伊皋之業耶？

(峨：戴着高大的官帽，形容詞作動詞) (詞類活用)

盜起而不知御，民困而不知救，吏奸而不知禁，

(御：通「禦」，防衛) (通假)

法斁而不知理，坐糜廩粟而不知恥；觀其坐高堂，

騎大馬，醉醇醴而飫肥鮮者，孰不巍巍乎可畏，

赫赫乎可象也？又何往而不金玉其外，敗絮其中也哉！

(疑問句)

今子是之不察，而以察吾柑！」

(是：這) (一詞多義)

(今子不察是) (倒裝句)

予默然無以應。退而思其言，類東方生滑稽之流。

(滑：音「骨」) (一字多音)

豈其忿世嫉邪者耶？ 而託於柑以諷耶？

(疑問句) (疑問句)